open-index/open-wikipedia-markdown huggingface dataset:
Տզեր

մինի

**Տզեր**, հոդվածոտանիների տիպի սարդակերպների դասի մանր (երկարությունը՝ 0,1–35 մմ) կենդանիներ են։ Հայտնի է տզերի ավելի քան 10 հզ., Հայաստանում՝ 500 տեսակ։
Թրթուրն ունի 6, իսկ սեռահասուններն ու հարսնյակները՝ 8 ոտք։ Մակաբույծ տզերն ունեն գլխակուրծք (պրոսոմա)։ Վերջավորությունների կառուցվածքը կախված է սնման եղանակից և կենսակերպից. լինում են ճանկերի կամ ասեղների նման, ծառայում են կերը որսալու կամ մաշկը ծակելու համար։ Վերջավորությունների 1-ին և 2-րդ զույգերը (խելիցերներ և պեդիպալպներ) միացած են բերանային ապարատի մեջ և գոյացնում են առաջ ցցված շարժուն «գլխիկ»։ Տզերի որոշ տեսակների արուների խելիցերը հարմարված է զուգավորմանը։ Մեծ թվով տզեր աչքեր չունեն, շնչառությունը մաշկային է կամ տրաքեային։ 
Տզերը տարասեռ են, բազմանում են սեռական ճանապարհով։ Հայտնի են նաև կուսածնությամբ բազմացման դեպքեր։ Նրանց մեծ մասը ձվադրում է, իսկ որոշ տեսակներ կենդանածին են։ 
Տզերը դասակարգվում են 3 ենթակարգով՝ ակարիֆորմ (զրահավոր, ամբարային, մազավոր, փետրավոր, քոսի), տրոմբիդիֆորմ (սարդոստայնային, ջրային, կարծրամարմին) և մակաբույծ (գամազային, արգասային, իքսոդային և այլն)։
Տզերը տարածված են ամենուրեք. մեծամասնությունն ապրում է ցամաքում, որոշ տեսակներ՝ ծովերում և քաղցրահամ ջրերում։ Հիմնականում տարածված են մեղմ կլիմայով և արևադարձային գոտիներում։ Գիշատիչ և բուսակեր տզերն ապրում են հողում, խոտի և քայքայվող օրգանական նյութերի վրա։ Շատերը բույսերի, կենդանիների և մարդու մակաբույծներ են։ Որոշ տզեր օգտակար են. մասնակցում են հողագոյացմանը։ Ֆիտոսեիդ տզերը ոչնչացնում են բույսերի որոշ վնասատուների։ 
Իքսոդային, գամազային և արգասային տզերը, որպես արտաքին մակաբույծներ, մեծ վնաս են պատճառում մարդուն, կենդանիներին և մի շարք հիվանդությունների (ուղեղաբորբ, բծավոր տիֆ, տուլարեմիա, Քյուտենդ և այլն), նաև վիրուսների, բակտերիաների և այլ վնասակար միկրոօրգանիզմների փոխանցողներ են։
Մի շարք զրահավոր տզեր համարվում են կենդանիների երիզորդային հիվանդությունների միջանկյալ տերեր։ Ամբարային տզերն ախտահարում են պարենամթերքի պաշարները։ Տզերի արտաթորանքով վարակված սնունդը կորցնում է իր սննդային հատկությունները և առաջացնում ստամոքսաղիքային համակարգի հիվանդություններ, ալերգիական երևույթներ։ Քոսի տիզը մարդու և կենդանիների մաշկի մակաբույծ է՝ առաջացնում է քոս հիվանդությունը։ Տզերի որոշ տեսակներ հարուցում են մեղուների առանձին հիվանդություններ։ Տզերն ուսումնասիրող գիտությունը կոչվում է տզաբանություն (ակարոլոգիա)։

Կատեգորիա:Մակաբույծ կենդանիներ
Կատեգորիա:Հոդվածոտանիներ
Մելիք Օհանյան

**Մելիք Օհանյան** (դասական ուղղագրությամբ՝ Մելիք Օհանեան, , ), ֆրանսահայ արվեստագետ։ Մասնակցել է բազմաթիվ անհատական և խմբակային ցուցադրությունների, այդ թվում՝
**Island of an Island* (1998–2002) 
**Seven Minutes Before* (2004)
**Invisible Film* (2005) 
**From the Voice to the Hand* (2008).
[մինի|ձախից|[Հիշողության լապտերներ (Ժնև)|Հիշողության լապտերներ]]

## Ծանոթագրություններ

## Արտաքին հղումներ
*OMMX Ohanian Melik կայքէջ)
*Galerie Crousel կայքէջ - Մելիք Օհանյանի էջ 

Կատեգորիա:Ֆրանսահայ լուսանկարիչներ
Կատեգորիա:Ֆրանսահայ արվեստագետներ
Գիշերային ակումբ

մինի|300px|Ակումբային տիպիկ միջավայր
**Գիշերային ակումբ** (), **դիսկոտեկ**, կամ պարզապես՝ **ակումբ**, հասարակական հաստատություն՝ նախատեսված հաճախորդների լիցքաթափման և ժամանցի համար։ Բարերից ու փաբերից տարբերվում է այն հանգամանքով, որ հագեցված է պարահրապարակով և դիջեյի խցիկով, որտեղից էլ վերջինս հզոր ձայնահամակարգի միջոցով տարածում է երաժշտությունը, (հիմնականում՝ էլեկտրո, փոփ, հաուս, ռեգգի, հիփ հոփ, ռոք ժանրերում և դրանց ենթաոճերում)։ Որոշ ակումբներ էլ իրենց հերթին առանձնանում են միայն մեկ երաժշտական ժանրի մեջ։ Բացի ձայնագրված երաժշտություններից ակումբներում կարող են նաև ելույթ ունենալ երաժիշտները՝ իրենց կենդանի կատարումներով։

Ակումբներում կարող են գործել այսպես կոչված *ֆեյս կոնտրոլ* և *դրես կոդ* համակարգերը, որոնք սահմանափակում են տարբեր արտաքին տվյալները կամ հագուստային պահանջները չբավարարող անձանց մուտքն ակումբ։

Ակումբներում շատ հաճախ տարբեր առիթներով կազմակերպվում են որոշակի բովանդակություններով երեկույթներ (փարթիներ)։

Կատեգորիա:Գիշերային ակումբներ
Օլբանի շրջան (Նյու Յորք)

**Օլբանի շրջան** (), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 1.380 կմ² է, բնակչությունը՝ 304.204 մարդ (2010 թ. տվյալներով)։ Շրջկենտրոնն է Ալբանի բնակավայրը։ Կազմավորվել է 1683 թ.։

## Աղբյուրներ
* Տվյալներ ԱՄՆ վիճակագրության բյուրոյի կայքում
Բրոնքս

**Բրոնքս** (, *Bronx*), Նյու Յորքի հինգ շրջաններից մեկը, միակը, որի տարածքը գտնվում է  մայրցամաքային տարածքում։ Բնակչությունը՝ 1,408 մլն մարդ (2012 թվականի դրությամբ)։

## Աշխարհագրություն
Համարյա Բրոնքսի ողջ տարածքը գտնվում է ԱՄՆ-ի մայրցամաքային տարածքում։ Բրոնքսը տեղակայված է քաղաքի հյուսիսում, Մենհեթենից բաժանվում է Հարլեմ գետով, Քուինսից՝ Արևելյան գետով։ Հուդզոն գետը բաժանում է Բրոնքսը Բորո Ալպինայից (Նյու-Ջերսի նահանք Բերգեն երկրամաս) Լոնգ այլենդ նեղուցով Բրոնքսը բաժանվում է Նասսո շրջանից։ Բրոնքսից դեպի հյուսիս տեղակայված է Նյու Յորքի արվարձանները՝ Յոնկերսը, Մաունթ Վերնոնը, Պելեմ Մանորը և Նյու Ռոշելը։ Բրոնքսի հարավում տեղակայված է Մարբլ Հիլ շրջանը, որը ձևականորեն համարվում է Բորո Մենհեթենի մասը, չնայած, որ նրա փոստային և հեռախոսի կոդերը պատկանում են Բրոնքսին։ Բրոնքսի ամենաբարձր կետը տեղակայված է նրա հյուսիս-արևմուտքում՝ Վան Կորտլանդ այգում։ Նրա բարձրությունը կազմում է 85 մետր։

## Պատմություն
Իր անվանումը ստացել է 1640 թվականներին ժամանակակից Բրոնքսի տարածքում հողատեր, ծնունդով Շվեդիայից հոլանդական կապիտան Բրոնքսի պատվին։ 1639 թվականին նա ստեղծեց ագարակ Հարլեմ գետի ափին։ 1874 թվականին Բրոնքսի հարավային մասը Ուեստչեստեր շրջանից փոխանցվել է Նյու Յորքին (չէ որ դա Մենհեթենն է)։ 1895 թվականին Բրոնքսի հյուսիսային հատվածը տեղափոխվեց Նյու Յորք։ 1898 թվականինհաստատվեց Նյու Յորքի ժամանակակից սահմանները։ 1914 թվականին Բրոնքսը պատկանեց Նյու Յորքին և դարձավ Նյու Յորքի անկախ շրջան։

## Բնակչություն
Ըստ 2010 թվականի մարդահամարի, Բրոնքսի բնակիչների 53,5 %-ը լատինոամերիկացիներ էին, 30,1 %-ը՝ աֆրոամերիկացիներ, 10,9 %-ը՝ սպիտակամորթ ամերիկացիներ, 3,4 %-ը՝ ասիացիներ, 0,6 %-ը՝ մեկ այլ ռասայի ներկայացուցիչներ և 1,2 %-ը՝ երկու կամ ավելի ռասայի ներկայացուցիչներ։ Այս եղանակով, Բրոնքսը համարվում է Նյու Յորքի միակ շրջանը, որի բնակչության մեծ մասը լատինոամերիկացիներ են։ Միևնույն ժամանակ, սպիտակամորթ բնակչությունը՝ 1940 թվականից (98,3 %) նվազել է 10 անգամ։
### Կրոն
*Կաթոլիկներ — 581 824 և 72 կրոնական համայնքներ
*Հուդայականներ— 83 700 և 44 կրոնական համայնքներ
*Մուսուլմաններ— 12 164 և 8 կրոնական համանքներ
*Բապտիստներ — 11 498 և 26 կրոնական համայնքներ
* Քաղաքի ասամբլեա (ավետարանականներ) — 10 968 և 41 կրոնական համայնքներ
*Ուղղափառ - 5750 և16 կրոնական համայնքներ
* Բոլոր հավատացյալներ — 756 411 и 442 կրոնական համայնքներ
* Ամբողջ բնակչություն — 1 408 452

## Ժամանց
Բրոնքսի կենդանաբանական այգի և Բուսաբանական այգի։

## Ծանոթագրություն

## Արտաքին հղումներ
* Weekly Bronx Report from Inner City Press
* Discovering The Bronx
* NYC MTA Transit Bus Map of The Bronx
* Bronx population (pdf file)
* The Bronx: A Swedish Connection
* The Bronx River Alliance
* The New York Botanical Garden
* Bronx River Art Center
* Forgotten New York: Relics of a Rich History in the Everyday Life of New York City
* Wave Hill: New York Public Garden and Cultural Center
* The Bronx County Historical Society

Կատեգորիա:Բրոնքս
Կատեգորիա:Նյու Յորք
Բրուքլին

**Բրուքլին** (), ԱՄՆ Նյու Յորք քաղաքի ամենամարդաշատ բնակավայրերից է։ Ըստ մարդահամարի տվյալների (2016 թվական) Բրուքլինում ապրում է 2 629 150 բնակիչ։ Բրուքլինի սահմանները ձգվում են մինչև Քինգս թաղամաս և հարավ-արևմուտքում մինչև Լոնգ Այլենդ։ Ունի կամրջային կապեր Մանհեթենի և Սթեյթեն Այլենդի հետ։ Բրուքլինը համարվում է ԱՄՆ-ում ամենախիտ բնակեցված բնակավայրը Մանհեթանից հետո։

Բրուքլինի ընդհանուր տարածքը 247 քառակուսի կիլոմետր է (ոչ ջրային տարածքը` 180 քառակուսի կիլոմետր, ջրային տարածքը` 67 քառակուսի կիլոմետր)։

Բրուքլինը 1898 թվականի հունվարի 1-ից մինչև 1890-ական թվականները երկար քաղաքական քարոզարշավից հետո ճանաչվեց, որպես անկախ նահանգային թաղամաս (նախկինում համարվում էր գյուղ, ապա քաղաք Նյու Յորքի պետական սահմանադրության շրջանակներում)։ Բրուքլինը դեռևս պահպանում է իրեն բնորոշ մշակույթը։ Այն ներառում է հինգ բաղակացուցիչ համայնք։

2010 թվականից Բրուքլինը դարձել է ձեռնարկատիրությունների և նորագույն տեխնոլոգիաների ժամանակակից կենտրոն։

## Անվանում
Բրուքլին անունը վերցված է Breucelen անունից, որը հոլանդերեն նշանակում է ճահիճ։ 1646 թվականին ընտրված անվանումը առաջին անգամ պաշտոնապես տպագրվել է 1663 թվականին։ Վերջին երկու հազարամյակների ընթացքում Հոլանդիայում քաղաքի անվանումները գնալով փոխվել են` Բրաքոլա, Բրոկկկե, Բրոկկեդե, Բրոկլեդե, Բրուքլանդիա, Բրուկլեն և վերջապես Բրուքլին։ Բրուքլին անվան հետ այնքան փոփոխություններ են կատարվել, որ մարդկանց մոտ երբեմն շփոթմունք է առաջանում։

## Աշխարհագրություն
Բրուքլինի ընդհանուր տարածքը կազմում է 97 քառակուսի մղոն (247 քառակուսի կիլոմետր), որի 71 քառակուսի կիլոմետր (73%), իսկ 26 քառակուսի կիլոմետր (27%) ջուրն է։ Այս թաղամասը երկրորդ ամենամեծ թաղամասն է (հողային տարածքով) Նյու Յորքում։ Բրուքլինը գտնվում է Լոնգ Այլենդ կղզու արևմտյան հուշարձանի մոտակայքում։ Բրուքլինի ջրային սահմանները բավականին մեծ են, այն ընդգրկում է` Ջամայկա Բեյը, Ատլանդիան օվկիանոսի մի մասը, Նարոուները և շատ այլ տարածքներ։ Բրուքլինի արևելքում գտնվում է Քուինս նահանգը, այն տեղակայված է Ջոն Քենեդիի անվան միջազգային օդանավակայանի մոտակայքում` թաղամասից մի քանի մղոն հեռավորության վրա։

## Ծանոթագրություններ

## Աղբյուրներ
* Տվյալներ ԱՄՆ վիճակագրության բյուրոյի կայքում
Քուինս

**Քուինս** (), ԱՄՆ Նյու Յորք քաղաքի թաղամասերից մեկը։ Ընդհանուր տարածությունը 462 կմ² է, բնակչությունը՝ 2 230 722 մարդ (2010 թ. տվյալներով)։ Կազմավորվել է 1683 թվականին։ Հարակից է Բրուքլին և Լոնգ Այլենդ թաղամասերին։

## Աղբյուրներ
* Տվյալներ ԱՄՆ վիճակագրության բյուրոյի կայքում
Սքոհերի շրջան (Նյու Յորք)

**Սքոհերի շրջան** (), ԱՄՆ Նյու Յորք նահանգի 62 շրջաններից մեկը։ Ընդհանուր տարածքը 1.621 կմ² է 2020 թվականի տվյալներով բնակչության թվաքանակը եղել է 29.714. այդ ցուցանիշով հինգերորդ տեղն է զբաղեցնում նահանգի շրջանների ցանկում։ Շրջկենտրոնն է Սքոհերի բնակավայրը։ Կազմավորվել է 1795 թ.։

## Ժողովրդագրություն

2000 թվականի մարդահամարի տվյալներով
շրջանի բնակչության թվաքանակը եղել է 31582, որից քաղաքային բնակչությանը՝ 5270, գյուղական բնակչությանը՝ 26312:

## Ծանոթագրություններ

## Աղբյուրներ
* Տվյալներ ԱՄՆ վիճակագրության բյուրոյի կայքում
Սքենեքթեդի շրջան (Նյու Յորք)

**Սքենեքթեդի շրջան** (), ԱՄՆ Նյու Յորք նահանգի 62 շրջաններից մեկը։ Ընդհանուր տարածքը 544 կմ² է: 2020 թվականի տվյալներով բնակչության թվաքանակը եղել է 158 061։ Շրջկենտրոնն է Սքենեքթեդի բնակավայրը։ Կազմավորվել է 1809 թ.։

## Ժողովրդագրություն

2000 թվականի մարդահամարի տվյալներով 
շրջանի բնակչության թվաքանակը եղել է 146 555, որից քաղաքային բնակչությանը՝ 133 403, գյուղական բնակչությանը՝ 13 152:

## Ծանոթագրություններ

## Աղբյուրներ
* Տվյալներ ԱՄՆ վիճակագրության բյուրոյի կայքում
Սքայլեր շրջան (Նյու Յորք)

**Սքայլեր ** (), ԱՄՆ Նյու Յորք նահանգի 62 շրջաններից մեկը։ Կոչվել է ի պատիվ Ամերիկայի անկախության պատերազմին մասնակցած չորս գեներալ-մայորներից մեկի՝ Ֆիլիպ Սքայլերի: Ընդհանուր տարածքը 886 կմ² է: 2020 թ. տվյալներով բնակչության թվաքանակը եղել է 17 898։ Շրջկենտրոնն է Ուոթքինս Գլեն բնակավայրը։ Կազմավորվել է 1854 թ.։

## Ժողովրդագրություն

2000 թվականի մարդահամարի տվյալներով 
շրջանի բնակչության թվաքանակը եղել է 19 224, որից քաղաքային բնակչությանը՝ 3 882,  գյուղական բնակչությանը՝ 15 342:

## Ծանոթագրություններ

## Աղբյուրներ
* Տվյալներ ԱՄՆ վիճակագրության բյուրոյի կայքում 
մինի|left|Շրջանային դատարանի շենքը
Սթյուբեն շրջան (Նյու Յորք)

**Սթյուբեն շրջան** (), ԱՄՆ Նյու Յորք նահանգի 62 շրջաններից մեկը։ Ընդհանուր տարածքը 3.636 կմ² է, 2010 թվականի տվյալներով բնակչության թվաքանակը եղել է 93.584։ Շրջկենտրոնն է Բեթ բնակավայրը։ Կազմավորվել է 1796 թ.։

## Ժողովրդագրություն

2000 թվականի մարդահամարի տվյալներով 
շրջանի բնակչության թվաքանակը եղել է 98 726,որից քաղաքային բնակչությանը՝ 37 242, գյուղական բնակչությանը՝ 61 484:

## Ծանոթագրություններ

## Աղբյուրներ
* Տվյալներ ԱՄՆ վիճակագրության բյուրոյի կայքում
Սաֆոլկ շրջան (Նյու Յորք)

**Սաֆոլկ շրջան** (), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 6.146 կմ² է, բնակչությունը՝ 1.493.350 մարդ (2010 թվականի տվյալներով)։ Շրջկենտրոնն է Ռիվերհեդ բնակավայրը։ Կազմավորվել է 1683 թվականին։

## Աղբյուրներ
* Տվյալներ ԱՄՆ վիճակագրության բյուրոյի կայքում
Սալիվան շրջան (Նյու Յորք)

**Սալիվան շրջան** (), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 2.582 կմ² է, բնակչությունը՝ 77.547 մարդ (2010 թ. տվյալներով)։ Շրջկենտրոնն է Մոնտիչելո բնակավայրը։ Կազմավորվել է 1809 թ.։

## Աղբյուրներ
* Տվյալներ ԱՄՆ վիճակագրության բյուրոյի կայքում
Թոմփքինս շրջան (Նյու Յորք)

**Թոմփքինս շրջան** (), ԱՄՆ Նյու Յորք նահանգի 62 շրջաններից մեկը։ Կոչվել է ի պատիվ ամերիկացի քաղաքական գործիչ Դենիել Թոմփքինսի, ով եղել է նյու Յորքի նահանգապետ, ԱՄՆ-ի փոխնախագահ: Ընդհանուր տարածքը 1.233 կմ² է: 2020 թվականի տվյալներով բնակչության թվաքանակը եղել է 105.740։ Շրջկենտրոնն է Իթակա բնակավայրը։ Կազմավորվել է 1817 թ.։

## Ժողովրդագրություն

2000 թվականի մարդահամարի տվյալներով 
շրջանի բնակչության թվաքանակը եղել է 96 501, որից քաղաքային բնակչությանը՝ 56 360, գյուղական բնակչությանը՝ 40 141:

## Ծանոթագրություններ

## Աղբյուրներ
* Տվյալներ ԱՄՆ վիճակագրության բյուրոյի կայքում
Բերնալիլո շրջան (Նյու Մեքսիկո)

**Բերնալիլո շրջան** (), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 3.020 կմ² է, բնակչությունը՝ 635.139 մարդ (2000 թ. տվյալներով)։ Շրջկենտրոնն է Ալբուքերքե բնակավայրը։ Կազմավորվել է 1852 թ.։

## Ծանոթագրություններ

## Աղբյուրներ
* Տվյալներ ԱՄՆ վիճակագրության բյուրոյի կայքում 

Կատեգորիա:Նյու Մեքսիկոյի շրջաններ
Լունա շրջան (Նյու Մեքսիկո)

**Լունա շրջան** (), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 7.679 կմ² է, բնակչությունը՝ 25.016 մարդ (2000 թ. տվյալներով)։ Շրջկենտրոնն է Դեմինգ բնակավայրը։ Կազմավորվել է 1901 թ.։

## Աղբյուրներ
* Տվյալներ ԱՄՆ վիճակագրության բյուրոյի կայքում 

Կատեգորիա:1901 թվականին հիմնադրված բնակավայրեր
Կատեգորիա:Նյու Մեքսիկոյի շրջաններ
Հերման Հոլերիթ

**Հերման Հոլերիթ** (, ), ծագումով գերմանացի ամերիկացի ճարտարագետ և գյուտարար։

Այ-Բի-Էմ ընկերության հիմնադիրներից մեկը, տաբուլյատոր կոչվող էլեկտրական մեքենայի հայտնագործողը։

## Կենսագրություն
Հոլերիթը ծնվել է Բուֆֆալոյում (ԱՄՆ), գերմանական ներգաղթյալների ընտանիքում։ 1879 թվականին նա ավարտում է Գորնյան դպրոցը Կոլումբիական համալսարանում և դառնում է Ու. Տրուբրիջ (W.P.&nbsp;Troubridge) պրոֆեսորի օգնական, իսկ այնուհետև գործի է անցնում մարդահամարի գրասենյակում ()։ 1882 թվականին Հոլերիթը սկսում է դասավանդել Մասաչուսեթսի տեխնոլոգիական ինստիտուտում, իսկ 1884 թվականին աշխատանքի է անցնում ԱՄՆ-ի արտոնագրային գերատեսչությունում։

1880-ական թվականներին զբաղվել է ծակոտաքարտ-ի սարքավորման գյուտի մշակմամբ (Արտոնագրեր ԱՄՆ 395781, 395782 и 395783), որը հետագայում զգալի հաջողությունների է հասցրել ԱՄՆ-ի 1890-ի և 1900 թվականների մարդահամարի գրանցման համար։

1890 թվականին Հոլերիթը Կոլումբիական համալսարանում պաշտպանել է PhD-ի թեզը. Hollerith, Herman, In connection with the electric tabulation system which has been adopted by U.S. government for the work of the census bureau. Ph.D. dissertation, Columbia University School of Mines (1890)։

Հերման Հոլերիթը պատմության մեջ է մտել ի շնորհիվ տաբուլյատոր-ի ստեղծմանը (Hollerith Electric Tabulating System)։

1896 թվականին Հոլերիթը ստեղծում է TMC (Tabulating Machine Company)-ի ընկերությունը, որպեսզի գյուտարարները աջակցեին իր աղյուսավորված մեքենանարի զարգացմանը։

## Ծանոթագրություններ

## Աղբյուրներ
* Более подробная информация о Холлерите
* Холлерит. Краткая биография на русском языке
*  Фото фабрики по производству табулирующих машин
* Табулятор Холлерита  

Կատեգորիա:Ամերիկացի գյուտարարներ
Կատեգորիա:Կոլումբիայի համալսարանի շրջանավարտներ
Կատեգորիա:Ամերիկացի ճարտարագետներ
Կատեգորիա:Ամերիկացի մաթեմատիկոսներ
Կատեգորիա:Ամերիկացի գիտնականներ
Կատեգորիա:20-րդ դարի ամերիկացի գործարարներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Տեղեկատվական տեխնոլոգիաների անձինք
Կատեգորիա:Ամերիկացի գործարարներ
Մետրիկական տարածություն

**Մետրիկական տարածություն,** բազմություն, որտեղ բոլոր անդամների միջև հեռավորությունները սահմանված են։

## Սահմանում
 M  մետրիկական տարածությունը իրենից ներկայացնում է կետերի բազմություն ֆիսքսված ֆունկցիայով, որը ցույց է տալիս հեռավորություն (մետրիկա) d\colon M\times M\to\R, որտեղ \R-ով նշանակված է իրական թվերի բազմությունը։ Կամայական  x, y, z  \in M  կետերի համար այդ ֆունկցիան պետք է բավարարի հետևյալ պայմաններին՝

  1.  d(x,\;y) =0 \Longleftrightarrow x=y   (նույնականության աքսիոմ)
  2.  d(x,\;y) = d(y,\;x)  (սիմետրիաի աքսիոմ)
  3.  d(x,\;z)\leqslant d(x,\;y)+d(y,\;z)  (եռանկյան անհավասարություն) 
Այս սահմանումից հետևում է, որ հեռավորությունը դրական թիվ է (եռանկյան անհավասարության մեջ z = x) և x-ից y, y-ից x հեռավորությունները հավասար են։
Հեռավորություն գաղաարի ներմուծումը հանգեցնում է մաթեմատիկական անալիզի կարևոր գործողություններից մեկին՝ սահմանի անցմանը։

## Նշանակում
Սովորաբար  x y  կետերի միջև հեռավորությունը մետրիկական տարածության մեջ նշանակվում է  d(x,\;y)  կամ  \rho(x,\;y) :
Մետրիկական երկրաչափության մեջ ընդունված է  | xy | կամ  | xy |_M  նշանակումները։ Դասական երկրաչափությունում՝  XY  կամ  | XY | .

Կատեգորիա:Տոպոլոգիա
Եգիպտոսի օրհներգ

**Հայրենիք, հայրենիք, հայրենիք** (), Եգիպտոսի օրհներգը 1979 թվականից։ Խոսքերի և երաժշտության հեղինակը՝ Սայիդ Դարվիշ (1892 - 1932)։ Բաղկացած է երեք տնից, սակայն սովորաբար կատարվում է միայն առաջինը։

Կա ևս մեկ օրհներգ (يا بلادي انت عندي اجمل البلدان), նույնպես երեք տուն, կատարվում է միայն մեկը։

## Տեքստ

## Պատմություն
Բառերը գրվել են Սայեդ Դերվիշի կողմից, որը նաև գրել է օրհներգի մեղեդին։ Հեղինակը հարաբերություններ է ունեցել Եգիպտոսի շատ հեղափոխականների, այդ թվում նաև Մուստաֆա Քամիլի հետ։ Փաստորեն բառերը վերցված են Քամիլի առավել հայտնի ճառերից մեկից։

Եգիպտոսի ազգային հիմնը գրվել է 1869 թվականին, միապետի պատվին և օգտագործվել մինչև 1952 թվականը, միապետության անկումը։ 1958 թվականին այն հանդիսանում էր Միացյալ Արաբական Հանրապետության օրհներգի մասը։

*Walla Zaman Ya Selahy* հիմնը գրվել է Ումմ Կալսումի համար 1956 թվականին և եղել է Եգիպտոսի ազգային հիմնը 1960 թվականից 1979 թվականը։ Բացի այդ 1965-1981-ին նրա մեղեդին ծառայել է իբրև Իրաքի օրհներգ։

## Ծանոթագրություններ

*  «Bilady, Bilady, Bilady» հիմնը RealAudio ֆորմատում
* Եգիպտոսի հիմնը  MP3 ֆորմատում

Եգիպտոս
Օրհներգ
Սուրուդի Միլլի

**[[Տաջիկստան]]ի օրհներգը**, «*Суруди миллӣ*» կոմպոզիցիան։ Օգտագործվում է 1994 թվականին։ Բառերի հեղինակն է Գուլնազար Կելդին, երաժշտության հեղինակը՝ Սուլայմոն Յուդակովը։

## Օրհներգը

## Արտաքին հղումներ
* Ազգային հիմն։ Տաջիկստան 
* Ազգային հիմն։ Տաջիկստան 

## Ծանոթագրություններ

Կատեգորիա:Ազգային օրհներգեր
Կատեգորիա:Տաջիկստան
Ղրղզստանի օրհներգ

**Ղրղզստանի պետական օրհներգ** (), Ղրղզստանի աղգային խորհրդանիշներից մեկը։
Մեդիա։National Anthem of Kyrgyzstan.ogg

## Պատմություն

Օրհներգը սահմանվել է 1992 թ. դեկտեմբերի 18-ին։
* *Բառերը*` Ժ. Սադիկովա, Շ. Կուլույեվա։
* *Երաժշտություն*` Ն. Դավլեսովա, Կ. Մոլդոբասանովա։

### Օրհներգի բառերը

Ղրղզստան
Օրհներգ
Կվիրին

**Կվիրին**, Իտալիայի հնագույն աստվածներից, որը պաշտվել է Ապենինյան թերակղզում դեռ իտալիկների բնակվելուց առաջ։ Կվիրինի պաշտամունքը Հռոմ բերել են սաբինները։ Հռոմեական աստվածների շարքում Կվիրինը զբաղեցնում էր երրորդ տեղը Յուպիտերից և Մարսից հետո։ Ավելի ուշ ժամանակներում սկսել են Կվիրինին շփոթել Մարսի հետ։ Գրողները Կվիրինին անվանել են «Հանգիստ Մարս», «Խաղաղության Մարս»։ Կվիրինի պաշտամունքը միաձուլվել է նաև Հռոմուլոսի պաշտամունքի հետ, որի մասին վկայում է Հռոմուլոս-Կվիրին տաճարը։ Կվիրինի անունից առաջացել է հնում տարածված հռոմեացիների կվիրիտներ անվանումը։ Կվիրինի տոնը՝ Կվիրինալիաները, տոնվում էր փետրվարի 17-ին։

Կատեգորիա:Հռոմեական աստվածներ և աստվածուհիներ
Կատեգորիա:Հռոմեական դիցաբանություն
Հոնոր

**Հոնոր** (՝ փառք, համբավ), հռոմեական (արական) աստվածություն, պատվի 
անձնավորում. մեծարվում էր Վիրտուսի հետ։ Հոնորը, Վիրտուսը, Բելլոնան, Դիսկորդիան կազմում էին Մարսի շքախումբը։ Հոնորը պատկերվում էր որպես պատանի առատության եղջյուրով և նիզակով։

Կատեգորիա:Հռոմեական աստվածներ և աստվածուհիներ
Կատեգորիա:Պատերազմի աստվածներ
Վիրտուս

**Վիրտուս** (), լատինների կանացի աստվածություն, ռազմական արիություն անձնավորում։ Վիրտուսը համարվում էր Մարսի ուղեկցուհին և մեծարվում էր Հոնորի հետ միասին, նրանց կրկնակի տաճարը կանգնեցված էր Մարսի սրբավայրի մոտ։ Պատկերվում էր լիազեն ամազոնուհու տեսքով։ Վիրտուսը երբեմն նույնացվում էր Բելլոնայի հետ։
մինի|ձախից|150px|Գալիայի կայսր Տետրիկոս I-ի դրամը Վիրտուսի պատկերով

Կատեգորիա:Հռոմեական աստվածներ և աստվածուհիներ
Կատեգորիա:Պատերազմի աստվածուհիներ
Կատեգորիա:Կերպարներ այբբենական կարգով
Դամիետա

**Դամիետա** (*Դումյատ*) (արաբերեն։ ‎ مدينة دمياط, *medīnat dimyāt*), նավահանգստային քաղաք Եգիպտոսում՝ մոտ 200&nbsp;կմ հյուսիս մայրաքաղաք Կահիրեից։ Բնակչությունը՝ ։ Քաղաքի բնակչության տարեկան աճը կազմում է 2,09%։ Քաղաքը հնում ունեցել է ռազմավարական մեծ նշանակություն։

## Ծանոթագրություններ

Կատեգորիա:Եգիպտոսի քաղաքներ
Կատեգորիա:Միջերկրական ծովի նավահանգստային քաղաքներ
Կատեգորիա:Նեղոսի դելտա
Դալմաթիա

**Դալմաթիա, Դաղմաթիա** (, , , ), պատմական տարածք Բալկանյան թերակղզու հյուսիս-արևմուտքում՝ Ադրիատիկ ծովի ափին։ Ներկայումս մտնում է Խորվաթիայի (հիմնականում) և Չեռնոգորիայի կազմի մեջ։ Անունը ստացել է այդ տարածքում հնում բնակվող իլիրիական դալմատներ ցեղի անունից։

## Աղբյուրներ

Կատեգորիա:Դալմաթիա
Կատեգորիա:Խորվաթիայի պատմություն
Կատեգորիա:Եվրոպայի պատմական տարածքներ
Կատեգորիա:Պատմական մարզեր
Վարյագներ

[մինի|աջից|400px|''Վարյագների հրավիրումը'', գործ [Վիկտոր Վասնեցովի։]]
**Վարյագներ** (; ; հունարեն։ Βάραγγοι, Βαριάγοι, *Վարանգոյի*, *Վարիագոյի*; ռուսերեն և ուկրաիներեն։ Варяги, *Varyagi / Varyahy*; բելառուսերեն։ Варагі, *Վարահի*), Բալթիկ ծագմամբ ժողովուրդ էին։ Երբեմն ասոցացվում են Վիկինգների հետ, ովքեր 9-11-րդ դարերում Արևելյան Եվրոպայի գետերով արշավում էին ներկայիս Ռուսաստան, Ուկրաինա և Բելառուս։ Ըստ որոշ հին ռուս հեղինակների Կիևյան Ռուսիայի Ռյուրիկովիչներ հարստության անդամներն ունեին վարյագյան ծագում։ Բյուզանդիայում հայտնի էր «վարյագների գունդը»։

## Ծանոթագրություններ

Կատեգորիա:Բյուզանդիայի զինված ուժեր
Կատեգորիա:Կիևյան Ռուսիա
Կատեգորիա:Վարյագներ
Նարուջա

**Նարուջա** (), քաղաքատիպ ավան Վրաստանում։ Գտնվում է Գուրիայի մարզի Օզուրգեթի շրջանում։

## Դիրք
Ավանը գտնվում է ծովի մակարդակից 144 մետր բարձրության վրա։

## Բնակչություն
Ըստ 2014 թվականի մարդահամարի տվյալների, բնակչությունը կազմել է 2148 մարդ, հիմնականում՝ վրացիներ։

## Տրանսպորտ
Ավանը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։

Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։

## Ծանոթագրություններ

Կատեգորիա:Վրաստանի քաղաքատիպ ավաններ
Կատեգորիա:Օզուրգեթի շրջան
Փոկեր

**Փոկեր** (), մաշկոտանիների կարգի ծովային կաթնասուններ։ Հայտնի է փոկերի 13 ցեղի 34 տեսակ՝ ծովային նապաստակներ, փուփուլավոր, գրենլանդական, սովորական, ճգնավոր փոկեր, ծովափղեր, ծովառյուծներ և այլն։ Փոկերը տարածված են գրեթե բոլոր օվկիանոսներում (բացառությամբ Հնդկականի), առափնյա և բաց ջրամբարներում (առավելապես՝ բևեռային), նաև որոշ ներքին ջրամբարներում, այդ թվում՝ քաղցրահամ (օրինակ՝ Բայկալ, Լադոգա լճերում) և այլն։

Այս ընտանիքի ներկայացուցիչների մարմնի երկարությունը 1,2 մ-ից (օղակավոր փոկ) մինչև 6,5 մ է (ծովափիղ), կենդանի զանգվածը՝ 90 կգ-ից մինչև 3,5 (երբեմն՝ 5) տ։ Գլուխը դեպի առաջ նեղանում է, արտաքին ականջախեցի չունեն։ Առջևի զույգ վերջույթները վերածվել են մագիլներով զինված մաշկաթաթերի։ Հետին վերջույթները մշտապես հետ են ձգված և չեն կարող ծալվել մարմնի տակ, ուստի չեն կարող օգտագործվել ցամաքի կամ սառույցի վրա տեղաշարժվելիս։ Փոկերի մարմինը մազածածկ է։ Նորածին փոկերի մազածածկը երկար է, խիտ, փափուկ, մեծամասնությանը՝ սպիտակ (այստեղից՝ սպիտակ փոկ անվանումը)։ Հասուն փոկերի մազածածկը կարճ է, կոշտ, նոսր (ծովափղերը մազածածկ գրեթե չունեն)։

Փոկերը ժամանակի մեծ մասն անցկացնում են ջրում, սակայն շնչում են մթնոլորտային օդ։ Նրանք չեն սառչում ենթամաշկային ճարպաշերտի շնորհիվ, որը կանխում է ջերմության կորուստը։ Երբ կենդանին սուզվում է, նրա սրտի զարկերի հաճախությունը նվազում է (մինչև 4–15 զարկ), որի հետևանքով օգտագործվող թթվածնի քանակը պակասում է։ Սովորաբար փոկերն ապրում են խմբերով, որոշ տեսակներ միայնակ են (ճգնավոր փոկ)։ Սնվում են ձկներով, գլխոտանի փափկամարմիններով, փշամորթներով և խեցգետնակերպներով։ Նրանց մեջ կան գիշատիչներ. ծովառյուծի սիրած սնունդը պինգվիններն են և այլ տեսակի փոկեր։ Բազմացման շրջանում փոկերը զույգեր են կազմում։ Էգը ծնում է 1 ձագ, որն արագ աճում է և 3 շաբաթ անց դառնում ինքնուրույն։
Վերնիսաժ

մինի|150px|Վերնիսաժ Վիեննայում
**Վերնիսաժ**, արվեստի գործերի ցուցահանդես-վաճառք, որի ժամանակ սովորաբար ներկա են լինում ստեղծագործող արվեստագետները, նրանց քննադատներ և հատուկ հյուրեր։ Անվանումը առաջացել է  («լաք») բառից, քանի որ նախկինում նկարիչները այս ցուցահանդեսի ժամանակ լաք էին քսում իրենց նկարի վրա։

Այժմ երբեմն վերնիսաժ են կոչվում սովորական կիրակնօրյա տոնավաճառները, որտեղ վաճառվում են հուշանվերներ, անտիկվար իրեր (գորգեր, զարդեր, նկարներ, ոսկերչական իրեր, մետաղադրամներ) և այլ ապրանքներ։

Կատեգորիա:Ցուցահանդեսներ
Կուրկուասներ

**Կուրկուասներ** («Գուրգեն» անունից, ), սկզբնապես հայ նախարարական տոհմ Մեծ Հայքում։ Հետագայում գաղթելով Բյուզանդական կայսրություն՝ վերածվել է կայսրության ազդեցիկ տոհմերից մեկի։ Այս տոհմից են ծագում մի շարք հայտնի քաղաքական և ռազմական գործիչներ։

## Պատմություն
10-12-րդ դարերի ընթացքում տոհմը տվել է մի շարք նշանավոր ռազմական գործիչներ, այդ թվում Հովհաննես Կուրկուասը, ով ղեկավարում էր կայսրության ռազմական գործողություններն արևելքում Ռոմանոս Լեկափենոս կայսեր օրոք։ Տոհմի հետ ազգակցական կապերի մեջ էր նաև Հովհաննես Չմշկիկ կայսրը։

## Նշանավոր ներկայացուցիչներ
* Ռոմանոս Կուրկուաս I - ազնվական, Բարսեղ Ա կայսեր դեմ ուղղված դավադրության մասնակիցներից մեկը
* Հովհաննես Կուրկուաս I - գլխավոր զորավարը Վասիլ Ա կայսեր օրոք
* Հովհաննես Կուրկուաս II - գլխավոր զորավարը Ռոմանոս I Լեկափենոս կայսեր օրոք
* Թեոփիլոս Կուրկուաս - գեներալ, Խաղտիք բանակաթեմի զորավար։ Հովհաննես Կուրկուասի եղբայրը
* Ռոմանոս Կուրկուաս II - ազնվական, վերջին բուլղար ցարի աղջկա ամուսինը
* Հովհաննես Կուրկուաս III ( ?- 971) - մագիստրոս, Ռոմանոս Կուրկուասի որդին, զոհվել է Դորոստոլի պաշարման ժամանակ
* Հովհաննես Չմշկիկ (925–976)- բյուզանդական հայազագի կայսր, Թեոփիլոս Կուրկուասի թոռը
* Հովհաննես Կուրկուաս (X - XI) - Իտալիայի կատեպանը 1008-1010 թթ-ին
* Միքայել Բ Կուրկուաս (XII)- Կոստանդնուպոլսի պատրիարք
* Գեորգի Կուրկուաս - հոգևորական, Միքայել Կուրկուասի ազգակիցը

## Ծանոթագրություններ

Կատեգորիա:Կուրկուասներ
Կատեգորիա:Բյուզանդիայի հայկական տոհմեր
Կլոդ Շաբրոլ

**Կլոդ Շաբրոլ** (, ), ֆրանսիացի ռեժիսոր, Ֆրանսիական նոր ալիքի առաջատար ներկայացուցիչներից մեկը, ով լայն ճանաչման է արժանացել 1950-ական թվականների վերջին։ Ինչպես իր գործընկերներ և ժամանակակիցներ Ժան Լյուկ Գոդարը, Ֆրանսուա Տրյուֆոն, Էրիկ Ռոմերը և Ժակ Ռիվետը, Շաբրոլը քննադատ է աշխատել կինոյի հանրահայտ ամսագրերից մեկում՝ «Կայե դյու սինեմա»-ում, ինչից հետո սկսել է կինոռեժիսորի աշխատանքը։

Շաբրոլի առաջին ֆիլմը եղել է «Գեղեցիկ Սերժ»-ը, որում նկատելի է Ալֆրեդ Հիչքոքի ազդեցությունը։ Թրիլերները դարձել են Շաբրոլի ամենահայտնի ժանրը, նրա մոտեցումը սովորաբար բնորոշվում է որպես զուսպ անկողմնակալություն։ Դա հատկապես երևում է «Լանի», «Անհավատարիմ կինը» և «Մսագործը» ֆիլմերում. բոլոր այդ ֆիլմերում գլխավոր դերակատարը եղել է նրա այդ ժամանակվա կինը՝ Ստեֆան Օդրանը։

Երբեմն Նոր ալիքի շրջանակներում մեյնսթրիմի ներկայացուցիչ անվանվող Շաբրոլը հանրահայտ է եղելիր ողջ կեսդարյա կարիերայի ընթացքում։ 1978 թվականին նա նկարահանել է Իզաբել Յուպերին «Վիոլետա Նոզյեր» ֆիլմի գլխավոր հերոսուհու դերում։ Այդ ֆիլմի հաջողությունից հետո զույգը շարունակել է համագործակցությունը այնպիսի հաջողված ֆիլմերում, ինչպիսիք են «Մադամ Բովարի»-ն և «Արարողություն»-ը։ Կինոքննադատ Ջոն Ռասել Թեյլորը ասում էր, որ «կան շատ քիչ դերասաններ, ում ֆիլմերը բարդ է բացատրել կամ նկարագրել թղթի վրա, գոնե այն պատճառով, թե ինչքան մեծ նշանակություն ունի Շաբրոլի համար ֆիլմի հաճույքը որպես այդպիսին…Նրա ֆիլմերից որոշները ինչպես հումորները, որ հատուկ ստեղծված են նրա համար, որպեսզի ուրախացնես ինքդ քեզ»։ Ջեյմս Մոնակոն Շաբրոլին անվանել է «Նոր ալիքի իրական վարպետ, իսկ նրա՝ թեմային վերաբերող վարիացիաները մեզ կինոյի լեզվի պարզության և ճշգրտության հասկացողություն են տալիս, ինչը մենք չենք ստանում Տրյուֆոյի և Գոդարի այդ ժանրի տարաբնույթ փորձարկումներից»;

## Ծանոթագրություններ

## Արտաքին հղումներ
* 
* Կլոդ Շաբրոլը Allmovie կայքում

Կատեգորիա:Ֆրանսիացի ռեժիսորներ
Կատեգորիա:Ֆրանսիացի դերասաններ
Կատեգորիա:1930 ծնունդներ
Կատեգորիա:2010 մահեր
Կատեգորիա:20-րդ դարի դերասաններ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի սցենարիստներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Լեյկոզից մահացածներ
Վինտաժ

**«Վինտաժ»** (), ռուսական պոպ-խումբը, որը կազմված է երգչուհի Աննա Պլետնյովայից, երգիչ և կոմպոզիտոր Ալեքսեյ Ռոմանովից ու պարուհի Սվետլանա Իվանովայից։

### 2007—08: «Криминальная любовь» ալբոմը և «Плохая девочка» սինգլը
2007 թ-ի օգոստոսի վերջում խումբը սկսեց նկարահանել «Всего хорошего» երգի համար տեսահոլովակը։ Սինգլը հայտնվեց եթերում սեպտեմբերին և հասավ 14-րդ տեղին ռուսական չարթերում։ Օգոստոսին և սեպտեմբերին խումբը փոքր պրոմո-տուր անցկացրեց Մոսկվայում, որի ընթացքում մի քանի համերգ տվեց ակումբներում։

Նոյեմբերի 22-ին թողարկվեց խմբի առաջին ալբոմը, որը կոչվում էր «Криминальная любовь»։ Սկավառակի պրեզենտացիան կայացավ նոյեմբերի 27-ին Մոսկվայում, «Opera» ակումբում։ Սկավառակը ամբողջությամբ վաճառվեցև արդյունքում գրավեց 13-րդ Sony Music-ի կատալոգում 2005 - 2009 տարիների վաճառքի համար։ Հոկտեմբերին «Վինտաժը» ուղևորվեց պրոմո-տուրի, անցվկացրեց մի քանի համերգներ մոսկովյան ակումբներում, ինչպես նաև Կիևում, ուկրաինական «Фабрика Звёзд» նախագծում։

2008 թվականի ապրիլի 7-ին նկարահանավեց «Плохая девочка» երգի տեսահոլովակը, դերասանուհի Ելենա Կորիկովայի հետ միասին։ Ապրիլի 19-ին տեսահոլովակը հայտնվեց Ռուսաստանի երաժշտական հեռուստաալիքներում, իսկ ապրիլի 21-ին անցավ տեսահոլովակի պրեզենտացիան «The Most» ակումբում։ Հունիսի 12-ին սինգլը զբաղեցնում է 3-րդ տեղը TopHit 100-ում՝ միակ պաշտոնական ռուսական ռադիոչարթում, երգը դառնում է խմբի ամենահաջողված սինգլներից մեկը։ Ավելի ուշ երգը գրավում է առաջին տեղը և մնում այնտեղ երկու շաբաթ։ Տեսահոլովակը ակտիվորեն ցուցադրվում էր ռուսական հեռուստատեսությամբ, և արդյունքում խմբի վարկանիշը սկսում է աճել։

Օգոստոսի 29-ին խումբը ներկայացնում է «Одиночество любви» նոր երգը իր պաշտոնական բլոգում։ Սեպտեմբերի 1-ին երգը հայտնվում է ռադիոյում։ Սեպտեմբերի 26-ին տեղի ունեցավ տեսահոլովակի պրեզենտացիան, որում նկարահանվել էին Զազա Նապոլին և հաղորդավար Դիմա Գարանջինը։ Երգը դարձավ խմբի երկրորդ հաջողությունը, այն հասավ հիթ-շքերթներում առաջին տեղ, և գտնվեց այնտեղ երկու շաբաթ։

Հոկտեմբերին խմբի կազմում տեղի ունեցան փոփոխություններ։ Խմբից հեռացավ Միան և նրան փոխարինեց Սվետլանա Իվանովան։ Նաև վերաթողարկվում է «Криминальная любовь» ալբոմը՝ նոր «Плохая девочка» երգով։ Հոկտեմբերի 29-ին խումբը հաղթեց «Սեքս» հատուկ անվանակարգում MTV Russia Music Awards 2008-ի ժամանակ, ի շնորհիվ սեքսուալ «Плохая девочка» տեսահոլովակի համար, որը դարձավ ամենաշատ ցուցադրվողներից մեկը ռուսական երաժշտական ալիքներով 2008 թվականին։

## Սկավառակագրություն
**Ալբոմներ**
* 2007։ *Криминальная любовь*
* 2009։ *SEX *
* 2011։ *Анечка*
* 2012։ *Very Dance*

## Ծանոթագրություններ

Կատեգորիա:«Ոսկե գրամաֆոն» մրցանակի դափնեկիրներ
Կատեգորիա:Դուետներ
Ֆուտբոլային լիգայի գավաթի եզրափակիչ 2009

**Ֆուտբոլային լիգայի գավաթի եզրափակիչ 2009**, Ֆուտբոլային լիգայի գավաթի 49-րդ խաղարկության եզրափակիչ խաղն է, որը տեղի է ունեցել Լոնդոնի «Ուեմբլի» ստադիոնում։ «Մանչեսթեր Յունայթեդը» հաղթեց «Տոտենհեմ Հոտսպուրին» հետխաղյա 11-մետրանոցներով և նվաճեց մրցանակը երրորդ անգամ

Կատեգորիա:Ֆուտբոլային լիգայի գավաթի եզրափակիչներ
Կատեգորիա:2009 ֆուտբոլում
Կատեգորիա:Մանչեսթեր Յունայթեդի հանդիպումներ
Ֆուտբոլային լիգայի գավաթի եզրափակիչ 2011

**Ֆուտբոլային լիգայի գավաթի եզրափակիչ 2011**, Ֆուտբոլային լիգայի գավաթի 51-րդ խաղարկության եզրափակիչ խաղն է, որը տեղի է ունեցել Լոնդոնի «Ուեմբլի» ստադիոնում։ «Բիրմինգհեմ Սիթին», եզրափակչում հաղթելով «Արսենալին» 2-1 հաշվով, նվաճեց երկրորդ տիտղոսը ակումբի պատմության մեջ։

Կատեգորիա:Ֆուտբոլային լիգայի գավաթի եզրափակիչներ
Կատեգորիա:2011 ֆուտբոլում
Ֆուտբոլային լիգայի գավաթի եզրափակիչ 2008

**Ֆուտբոլային լիգայի գավաթի եզրափակիչ 2008**, Ֆուտբոլային լիգայի գավաթի 48-րդ խաղարկության եզրափակիչ խաղն է, որը տեղի է ունեցել Լոնդոնի «Ուեմբլի» ստադիոնում։ «Տոտենհեմ Հոտսպուրը» հաղթեց «Չելսիին» 2-1 հաշվով և նվաճեց իր առաջին տիտղոսը վերջին ինը տարիների ընթացքում։

Կատեգորիա:Ֆուտբոլային լիգայի գավաթի եզրափակիչներ
Կատեգորիա:2008 ֆուտբոլում
Կատեգորիա:Չելսիի հանդիպումներ
Հայերը Բելգիայում

**Հայերը Բելգիայում** հաստատվել են ուշ միջնադարում՝ 15-րդ դարից սկսած։ Նրանք զբաղվում էին առևտրով Բրյուգե, ինչպես նաև՝ Բրյուսել և Անտվերպեն քաղաքներում։ 19-րդ դարից հայերի թիվն այստեղ սկսել է ավելանալ՝ ի հաշիվ արհեստավորների և ուսանողության. ի դեպ՝ Գենտի համալսարանն է ավարտել նաև հայ մեծ բանաստեղծ Դանիել Վարուժանը, որի անունը հիշատակվում է այդ համալսարանն ավարտած նշանավոր մարդկանց ցուցակում։ Ներկայումս Բելգիայում բնակվում է 40 000 հայ։

1920 թվականից Բելգիայում սկսել են հաստատվել թուրքական ջարդերից փախած հայ գաղթականներ։ Բելգիական կառավարությունը հայերին վտարելու փորձեր է անում։ Նրանք հիմնականում զբաղվում են առևտրով, կան իրավաբաններ, բժիշկներ, ճարտարագետներ։ Հայաստանյայց առաքելական եկեղեցու հոգևոր հովվությունը, որի կենտրոնը Բրյուսելի Սուրբ Մարիամ Մագդաղենացի եկեղեցին է, կազմավորվել է 1990 թվականին։ Բելգիահայ համայնքում տարբեր տարիների ստեղծվել են բարեգործական, երիտասարդական միություններ, իսկ ազգային և մշակութային ավանդույթները պահպանելու համար՝ ակումբներ, երգչախմբեր, պարախմբեր, թատերախմբեր։

1998 թվականին Բելգիայի խորհրդարանը ճանաչել է Թուրքիայում հայերի ցեղասպանության փաստը։ Բրյուսելի Անրի Միշո հրապարակում կանգնեցվել է Մեծ եղեռնի զոհերի հիշատակը հավերժացնող խաչքար (1997)։

## Բրյուսել
Բրյուսելում հայերը հաստատվել են Առաջին համաշխարհային պատերազմից (1914-1918) հետո։ 2003 թվականին այստեղ ապրում է մոտ 4 հազար հայ։ Բրյուսելում են գտնվում Բրյուսելի Հայ գաղութային վարչությունը, Հայ ուսանողների միությունը, ՀԲԸՄ Բրյուսելի մասնաճյուղը, Հայ տունը, Հայ տիկնանց միությունը, «Արբակ Մխիթարյան» հասարակական կենտրոնը։ Գործել են Հայկական ակումբը, «Արմենիա» երգչախումբը, «Սևան» լարային քառյակը։ 1927 թվականին աբբա Ժան Նալբանդյանը բացել է «Սուրբ Գրիգոր Լուսավորիչ» որբանոցը։ 1931 թվականից Բրյոաելի համալսարանում գործել է հայագիտական ամբիոն՝ պատմաբան Նիկողայոս Ադոնցի ղեկավարությամբ։ 1936 թվականին նույն համալսարանում իր ուսումնառությունն է անցել Մեծի Տանն Կիլկիո ապագա կաթողիկոս Զարեհ Ա Փայասլյանը։ Բրյուսելի պատմության թանգարանում 1980 թվականին կազմակերպվել է «Հայկական ճարտարապետությունը 4-18-րդ դարերում» ցուցահանդեսը։

## Անտվերպեն
Հայերի թիվն Անտվերպենում հասնում է 1500-ի։ Այստեղ, ինչպես Բրյուսելում, հայերի ձեռքին էր արևելյան գորգերի վաճառքը, այսօր էլ տեղի հայերի մի մասը զբաղվում է առևտրով։ 1919 թվականին Անտվերպենում գործել է Հայաստանի (1918-1920) հյուպատոսությունը։ Համայնքի ազգային կյանքը կազմակերպել են Հայ կանանց միությունը, Հայ երիաասարդաց միությունը մշակութային կազմակերպությունները։

Ներկայումս Անտվերպենի հայերի գլխավոր հավաքատեղին 1990 թվականին բացված Հայ տունն է (տնօրեն՝ Տարոն Կարապետյան)։ Այստեղ կազմակերպվում են դասախոսություններ, հանդիպումներ, ֆիլմերի ցուցադրումներ, մշակութային և բարեգործական միջոցառումներ։ Հայ տունն ունի բասկետբոլի խումբ։ Ազգապահպան ծրագրերի իրականացմանը նպաստում են տեղի հայ մեծահարուստները։ Աչքի է ընկնում հատկապես ազգային բարերար Հ. Արսլանյանը, որն ունի ադամանդի վաճառատուն Անտվերպենում և մասնաճյուղեր աֆրիկյան մի շարք երկրներում. 1994 թվականից Հայաստանի պատվավոր հյուպատոսն է Անտվերպենում։

## Ծանոթագրություններ

Կատեգորիա:Հայերը Բելգիայում
Ֆուտբոլային լիգայի գավաթի եզրափակիչ 2010

**Ֆուտբոլային լիգայի գավաթի եզրափակիչ 2010**, Ֆուտբոլային լիգայի գավաթի 50-րդ խաղարկության եզրափակիչ խաղն է, որը տեղի է ունեցել Լոնդոնի «Ուեմբլի» ստադիոնում։

«Մանչեսթեր Յունայթեդը» հաղթելով «Աստոն Վիլլային» 2-1 հաշվով՝ նվաճեց մրցանակը երկրորդ անգամ անընդմեջ։ Խաղի հաշիվը 11-մետրանոց հարվածով բացեց Ջեյմս Միլները, սակայն մի քանի րոպե անց Մայքլ Օուենը հավասարեցրեց այն, իսկ Ուեյն Ռունին խաղավարտին մոտ խփեց հաղթական գնդակը։

Կատեգորիա:Ֆուտբոլային լիգայի գավաթի եզրափակիչներ
Կատեգորիա:2010 ֆուտբոլում
Կատեգորիա:Մանչեսթեր Յունայթեդի հանդիպումներ
Մոնպառնաս կայարանի վթար

մինի|200px|Կայարանի պատը ճեղքած շոգեքարշը
**Մոնպառնաս կայարանի վթար**, Փարիզում 1895 թվականի հոկտեմբերի 22-ին տեղի ունեցած վթար, երբ մարդատար գնացքի շոգեքարշը, չկարողանալով արգելակել, ճեղքել էր երկաթուղային կայարանի պատը և ընկել փողոց։ Ամենատպավորիչ և հայտնի տրանսպորտային վթարներից մեկն է համարվում։

## Իրադարձությունների ընթացքը
մինի|слева|200px|Շոգեքարշը ուրիշ անկյունից
№56 Գրանվիլից Փարիզ մեկնող մարդատար գնացքը 8։ 45-ին ճանապարհ էր ընկել։ Այն քաշում էր №721 շոգեքարշը, որը ղեկավարում էր մեքենավար Գիյոմ-Մարի Պելերեն (ֆր.՝ Guillaume Marie Pellerin), որի աշխատանքային ստաժը այդ պահին 19 տարի էր։ Գնացքը 12 վագոնից էր՝ սկզբից երկու բեռնատար, հետո փոստային մեկ վագոն, որից հետո 8 մարդատար վագոններ 131 ուղևորով։ Գնացքը ժամանելու էր 15։ 55, բայց քանի որ ուշանում էր, ապա մեքենավարը թեքության վրա չօգտագործեց արգելակները։ Կայարան հասնելուց մի քանի րոպե առաջ փորձեցին աշխատեցնել ձեռքի արգելակները, բայց ապարդյուն, թեքության վրա աճող արագությունը մեծ էր և գնացքը 40 կմ/ժ արագությամբ մտնելով Արևմտյան կայարան (այժմ Մոնպառնաս), ջարդեց 60 սմ հաստությամբ պատը 10 մետր բարձրությունից ընկավ Ռյու դե Ռեն փողոց։ Մարդատար վագոնները մնացին կայարանում։

## Հետևանքներ
Վթարի հետևանքով վիրավորվել է 5 մարդ՝ շոգեքարշի անձնակազմը, երկու ուղևոր և հրշեջը։ Մնացած ուղևորները անվնաս են մնացել։ Միայն մահացել է փողոցում երեկոյան թերթեր վաճառող կինը, որը այդ օրը փոխարինում էր ամուսնուն։ Արևմտյան երկաթգիծը լիովին վճարեց թաղման ծախսերը և երկու որբացած երեխաներին թոշակ նշանակեց։ Մեքենավար Գիյոմ-Մարի Պելերենը դատապարտվեց երկու ամսվա ազատազրկման և վճարեց 50 ֆրանկ զոհվածի բարեկամներին։ Գնացքի պետը վճարեց 25 ֆրանկ տուգանք։

## Ծանոթագրություններ

Կատեգորիա:1895 իրադարձություններ
Կատեգորիա:Փարիզի պատմություն
Կատեգորիա:Իրադարձություններ Փարիզում
Կատեգորիա:Տրանսպորտային աղետներ
Գրեյթ Ուզ

**Գրեյթ Ուզը** (), գետ է Մեծ Բրիտանիայի Անգլիա երկրամասում։ Մեծությամբ այն չորրորդ գետն է Մեծ Բրիտանիայի տարածքում։ Գրեյթ Ուզը Անգլիայի արևելյան մասի ամենաջրառատ գետն է։ Գետի հարավային մասն հաճախ անվանում են «Հին արևելյան գետ»։

## Արտաքին հղումներ
* Գետի մասին  *jim-shead.com* կայքում (անգլ.) Ստուգված է 13-03-2010

Կատեգորիա:Հյուսիսային ծովի ավազանի գետեր
Կասինիի ճեղք

[մինի|աջից|Կասինիի ճեղքը, լուսանկարը «[Կասինի» ԱՄԿ-ից.]]
**Կասինիի ճեղք** (այլ անվանումը՝ Կասինիի բաժանում), Սատուրնի օղակների (**A** և **B** օղակներ) միջև ընկած միջակայքը։ Լայնությունը 5000 կմ է։ Հայտնաբերել է Ջովանի Կասինին (, ; 1625–1712) 1675 թվականին։

Երկրից դիտողի համար Կասինիի ճեղքը երևում է որպես օղակների միջև գտնվող բարակ մութ ճեղք։ Սակայն «Վոյաջերի» միջոցով պարզվեց, որ ճեղքը դատարկ չէ, այլ նույնպես հանդիսանում է յուրօրինակ օղակ և իր կազմությամբ չափազանց նման է **С** օղակին։ Նրա մասնիկների ուղեծրերի վրա ազդում է Միմասի ձգողությունը, ինչպես նաև ճեղքի ներքին մասի ուժեղ ուղեծրային ռեզոնանսը։ Այս նախապայմանների հետևանքով ճեղքի մասնիկների ուղեծրերը չափազանց շեղվում են և առաջանում են նրա խտության փոփոխություններ։

Կասինիի ճեղքում դիտվում են բացարկներ, Հյուգենսի ճեղքը և Լապլասի ճեղքը, որոնք իրենց մեջ պարունակում են փոքր նեղ օղակներ։ Լուսանկարում Հյուգենսի ճեղքը գտնվում է բաժանման աջ մասում, իսկ Լապլասի ճեղքը՝ Սատուրնին ավելի մոտ։

## Տես նաև
* Կիրկվուդի ճեղքեր՝ նույն բնույթի է, ինչպես և Կասինիի ճեղքը։

## Ծանոթագրություններ

Կատեգորիա:Սատուրն
Տափերական

**Տափերական** (նախկինում՝ *Կիրովի անվան սովխոզ*, *N2 սովխոզ* կամ *Կիրովի սովխոզ*), գյուղ Հայաստանի Արարատի մարզի Արարատի տարածաշրջանում, Արտաշատ քաղաքից 5-6 կմ հարավ-արևելք։ Վերանվանվել է **Տափերական** 1991 թ. ապրիլի 3-ին։ Անվանումը կապված է պատմական աղբյուրներում հիշատակվող Արաքս գետի Տափերական կամրջի հետ, որը գտնվել է Արտաշատ մայրաքաղաքի մոտ;

## Պատմություն
Հիմնադրվել է 1930-ական թ.։ Գյուղի տարածքը պատկանել է (Յուվա) Շահումյան գյուղին։ Սովետական Հայաստանի երկրորդ սովխոզը հիմնադրվել է այստեղ, հետո Շահումյանի կոլտնտեսությունը «Կիրովի» անվամբ կոչելուց հետո, N2 սովխոզը 1939 թ.ին վերանվանվում է Կիրովի սովխոզ և հանդես է գալիս որպես առանձին սովետական տնտեսություն, որն էլ 1968թ.ին շրջանների վերաձևավորումից հետո մտնում է Արարատի շրջանի կազմի մեջ։ 1946 թ. գյուղում հաստատվեցին Պարսկաստանից հայրենադարձվածները։

## Բնակչություն
Ըստ Հայաստանի 2011 թ. մարդահամարի արդյունքների՝ Տափերականի մշտական բնակչությունը կազմել է 3128, առկա բնակչությունը՝ 2927 մարդ, բնակչության փոփոխությունը ժամանակի ընթացքում՝ ստորև.

## Տնտեսություն
1970 թ-ին գյուղն ունեցել է 600 տնտեսություն։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Համայնքի հողերի հիմնական մասն օգտագործվում են որպես վարելահողեր, պտղատու և խաղողի այգիներ։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, ինչպես նաև հացահատիկ։ Զբաղվում են կաթնամսատու անասնապահությամբ, թռչնաբուծությամբ։

Համայնքի հիմնախնդիրների մեջ կարևորվում է ոռոգման ջրի հիմնախնդիրը, գյուղամիջյան ճանապարհների վերանորոգումը, մանկապարտեզի վերանորոգումը։

2015 թ-ին գյուղն ունի 660 տնտեսություն

## Հասարակական կառույցներ
Գործում է դպրոց, մանկապարտեզ, բուժկետ, կապի հանգույց։ Համայնքում կան 3 խաղողի վերամշակման ձեռնարկություններ, ալրաղաց, հացի թխման 3 ձեռնարկություն։

## Պատկերասրահ

Պատկեր:Monument 1 (1).JPG
Պատկեր:Monument 1 (2).JPG
Պատկեր:Monument 1 (3).JPG
Պատկեր:Monument 2 (4).JPG
Պատկեր:Monument 2 (5).JPG


## Տես նաև
* Տափերականի պատմության և մշակույթի անշարժ հուշարձանների ցանկ

## Արտաքին հղումներ
* Պաշտոնական կայք 

## Ծանոթագրություններ

Կատեգորիա:1932 թվականին հիմնադրված բնակավայրեր
Այգեզարդ

**Այգեզարդ** (նախկին անվանումները՝ *Անաստասավան*, *Դարղալու*), գյուղ Հայաստանի Արարատի մարզի Արտաշատի տարածաշրջանում, Արտաշատ քաղաքից մոտ 3 կմ արևելք։ Վերանվանվել է *Անաստասավան* 1949 թ. դեկտեմբերի 1-ին, **Այգեզարդ**՝ 1957 թ. դեկտեմբերի 12-ին։

## Պատմություն
մինի|ձախից|Երկրորդ համաշխարհային պատերազմում զոհվծների հուշարձան Այգեզարդում
մինի|Ավետիս Հարությունյանի կիսանդրին Այգեզարդում
Նախկինում ունեցել է Անաստասավան, Դարղալը, Դարիդաղի, Դարղալու Վերին, Թազա Դարղալու անվանումները։ Գյուղը հիմնադրվել է 1831 թ.: Գտնվել է Շահումյան գյուղից ներքև դեպի Արաքսի ափ, որտեղ մինչև վերջերս պահպանվել էին մի քանի ավերակներ, իսկ գյուղի եկեղեցու ավերակների տեղում մի քանի հավատացյալներ 1970-ականներին մատուռ կառուցեցին։ Պատերազմի սկզբին գյուղը տեղահանվել է, մոտակայքում կառուցվել են պաշտպանական կառույցներ, փորվել են խրամատներ, իսկ տներում ապրել են զինվորներ։ Պատերազմից հետո գյուղը միացնում են Մասումլու հարևան գյուղին և վերանվանում Անաստասավան, ի պատիվ Անաստաս Միկոյանի, իսկ 1957 թ. նորից բաժանում և վերանվանում արդեն Այգեզարդ։

## Բնակչություն
Ըստ 2005 թ-ի ազգային վիճակագրական ծառայության տվյալների համայնքի բնակչությունը կազմում է 3329 մարդ, որից 48% տղամարդիկ են, իսկ կանայք՝ 52%։ Մինչաշխատունակ տարիքի բնակչությունը կազմում է 23%, աշխատունակ տարիքի ներկայացուցիչները՝ 63%, հետաշխատունակները՝ 14%։

Այգեզարդի բնակչության փոփոխությունը ժամանակի ընթացքում՝ ստորև.

## Տնտեսություն
Գյուղն ունի 926 տնտեսություն։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Բնակչությունը զբաղվում է այգեգործությամբ, բանջարաբուծությամբ, մեղվաբուծությամբ և դաշտավարությամբ։

## Հասարակական կառույցներ
Ունի դպրոց, մշակույթի տուն, գրադարան, մանկապարտեզ։

## Տես նաև
* Այգեզարդի պատմության և մշակույթի անշարժ հուշարձանների ցանկ

## Ծանոթագրություններ

Կատեգորիա:1831 թվականին հիմնադրված բնակավայրեր
Կատեգորիա:Արարատի մարզի գյուղեր
Աֆրիկայի ազգերի գավաթ 1988

**[[Աֆրիկյան ազգերի գավաթ|ԿԱՖ-ի աֆրիկյան ազգերի գավաթի]]** 16-րդ խաղարկությունը նախապես որոշված էր անցկացնել Զամբիայում, սակայն ավելի ուշ կազմակերպիչ երկիր նշանակվեց Մարոկկոն։ Մրցաշարն անցկացկվեց 1988 թ. մարտի 13-ից մինչև մարտի 27-ը Ռաբաթ և Կասաբլանկա քաղաքներում։ Կիրառվեց նախորդ հինգ խաղարկություններում գործած ձևաչափը, համաձայն որի՝ 4-ական հավաքականներից կազմված երկու խմբերից յուրաքանչյուրում հաղթող երկու հավաքականներ շարունակում էին պայքարը կիսաեզրափակիչում, որի արդյունքում էլ որոշվում էին երրորդ տեղի համար հանդիպման և եզրափակիչի մասնակիցները։

## Որակավորում

## Մասնակիցներ

## Մրցավայրեր

## Հանդիպումներ
### Խմբային փուլ
#### Խումբ A

**Հանդիպումների արդյունքները**
----

----

----

----

----

----

----

#### Խումբ B

**Հանդիպումների արդյունքները**
----

----

----

----

----

----

----

### Փլեյ-օֆֆ

#### Կիսաեզրափակիչ հանդիպումներ
----

----

----

#### Հանդիպում 3-րդ տեղի համար
----

----

#### Եզրափակիչ
----

----

## Ռմբարկուներ
**2 գոլ**`  Լախդար '''Բելումի''',  Ռոժե '''Միլա''',  Ջամալ '''Աբդել Համիդ''',  Աբդուլայե '''Տրաորե'''

## Մրցանակներ և նվաճումներ
Մրցաշարի **[[ոսկե գնդակ (ֆուտբոլ)|«լավագույն ֆուտբոլիստի»]]** մրցանակը ստացավ կիսապաշտպան  Աբդել Ազիզ '''Բուդերբալան'''։ Մրցաշարի լավագույն ռմբարկուին տրվող **[[ոսկե խաղակոշիկ (ֆուտբոլ)|«ոսկե խաղակոշիկ»]]** մրցանակը ստացավ  Լախդար '''Բելումին'''։

## Մրցաշարային աղյուսակ

## Ծանոթություն

## Արտաքին հղումներ
* 1988 թ. աֆրիկյան ազգերի գավաթը (ԿԱՖ-ի կայք), (soccerbot.com), (RSSSF-ի արխիվ) (), (arquivodosmundiais.com) ()
* Եգիպտոսի հավաքականը աֆրիկյան ազգերի գավաթում (angelfire.com) ()
* Ժերար Դրեյֆուսի ժամանակագրությունը (rfi.fr ) ()

Կատեգորիա:Ֆուտբոլի աֆրիկյան ազգերի գավաթ
Հունգարացիներ

**Հունգարացիներ** կամ **հունգարներ** (ինքնանվանում - մագյարներ,  ), եվրոպական ազգ ուգորական ծագմամբ։ Կազմում են Հունգարիայի հիմնական բնակչությունը։ Հունգարացիները նաև ապրում են Ռումինիայում (պատմական Տրանսիլվանիա), Սերբիայում (Վոևոդինա շրջանի հյուսիս), Սլովակիայում, Ուկրաինայում, Ռուսաստանում, Գերմանիայում, Ավստրիայում, ԱՄՆ-ում և Կանադայում։ Հունգարիայից դուրս հունգարացիներն ամենից շատ բնակվում են Ռումինիայում - 1,4 միլիոն։

Լեզվաբանական տեսանկյունից հունգարների նախնիներ են համարվում Ուրալյան լեռներից արևելք ընկած տափաստանների ռազմատենչ, կիսաքոչվոր անասնապահական ցեղերի ներկայացուցիչները։ Ըստ մարդաբան Դամիր ալ-Քիրամիի վարկածի՝ սերտ հարազատություն կա հունգարների և ժամանակակից Թաթարստանի ու Բաշկիրիայի ժողովուրդների միջև։ Մի շարք ուսումնասիրություններում ժամանակակից հունգարներին առավել մոտ եվրոպական ժողովուրդ են համարվում բուլղարները, առավել հեռու՝ ֆիններն ու էստոնացիները, թեև 10-րդ դարում ուգրոֆինների լեզվի դերը մեծ է եղել հունգարերենի կազմավորման գործում։

## Լեզու
Հունգարերենը պատկանում է ուգրա-ֆինական խմբին, որը մաս է կազմում ուրալյան լեզվաընտանիքին։ Նշվել է, որ իր կառուցվածքով այն նման է ֆիններենին, սակայն միայն ավելի խորը ուսումնասիրությունները հնարավորություն տվեցին հիմնավորելու հունգարերենի պատկանելությունը ուգրո-ֆիննական լեզուների ուգրաական ճյուղին։

Հունգարերենի ամենամոտ ժամանակակից լեզուներն են մանսիերենը և խանտերենը։ Սակայն այս մոտությունը պայմանական է և առավելապես լեզվաբանական բնույթ ունի։

## Ծանոթագրություններ

## Գրականություն
* 
* *Подольный Р. Г.* Пути народов. — М.: Детская литература (издательство), 1975.
* Справочник личных имён народов РСФСР. — М.: Русский язык (издательство), 1989. — С. 305. — ISBN 5-200-00388-1
* *Шушарин В. П.* Ранний этап этнической истории венгров. Проблемы этнического самосознания. — М.: РОССПЭН, 1997. — ISBN 5-86004-105-5
* Народы и религии мира : Энциклопедия. / Гл. ред. В. А. Тишков; Редкол.: О. Ю. Артёмова, С. А. Арутюнов, А. Н. Кожановский, В. М. Макаревич (зам. гл. ред.), В. А. Попов, П. И. Пучков (зам. гл. ред.), Г. Ю. Ситнянский. — М.: Большая Российская энциклопедия (издательство), 1998. — ISBN 5-85270-155-6

## Արտաքին հղումներ
* Русско-Венгерский словарь
* Uralistica — Финно-угорское сообщество 
* Международный консультативный комитет финно-угорских народов 
* «Учреждение Фенно-Угриа»
* Информационный центр финно-угорских народов

Կատեգորիա:Հունգարացիներ
Կատեգորիա:Հունգարիայի ազգեր
Կատեգորիա:Ուգրո-ֆիննական ազգեր
Կատեգորիա:Սերբիայի ազգեր
Կատեգորիա:Ռումինիայի ազգեր
Կոստանդ Բ

**Կոստանդ Բ**, (630— 668) Բյուզանդական կայսրության կայսր 641-ից։ Կառավարել է 641 – 668 թթ.։ Սպանվել է դավադրության հետևանքով։

Հերակլիոսի թոռը։ Նրա օրոք Բյուզանդիան ծանր պատերազմներ է մղել արաբների դեմ։ Կայսրությանը սպառնացել են նաև սլավոններն ու լանգոբարդները։ Երկրի ներսում տեղի են ունեցել ավագանու ապստամբություններ։ Հայաստանում Կոստաս II-ը ձգտել է դիմակայել արաբներին և այն պահել իր գերիշխանության տակ։ Կուրապաղատի պատվաստիճան է շնորհել և Հայոց իշխան նշանակել Վարազտիրոց իշխանին, որի մահից հետո՝ նրա որդի Սմբատին։

Թեոդորոս Ռշտունու և Ասորիքի արաբ, կուսակալ Մուավիայի միջև դաշինքից հետո, 653-ին, Կոստաս II-ը մեծ բանակով արշավել է Հայաստան, գրավել Դվինը, պաշտոնանկ արել Թեոդորոս Ռշտունուն, Հայոց իշխան նշանակել ոմն Մավրիանոսի, իսկ Մուշեղ Մամիկոնյանին՝ հայոց հեծելազորի հրամանատար։ Կոստաս II-ի գահակալության վերջին շրջանում հայերը, ապստամբելով արաբների դեմ, հպատակություն են հայտնել նրան։ Կոստաս II-ը Համազասպ Մամիկոնյանին շնորհել է կուրապաղատի պատվաստիճան և նշանակել Հայոց իշխան։ Կոստաս II-ը Պոլսի պատրիարքի հետ հրապարակել է հրովարտակ, որով հայերին պարտադրել է հավատի միաբանություն հույների հետ, բայց մերժվել է Դվինի ժողովում (648)։ Սպանվել է դավադրաբար, Սիրակուսեում։

## Ծանոթագրություններ

Կատեգորիա:Անձինք:Ստամբուլ
Կատեգորիա:Անձինք Կոստանդնուպոլսից
Կատեգորիա:Հռոմեական կայսրության կոնսուլներ
Կատեգորիա:Միջնադարյան երեխա կառավարիչներ
Կատեգորիա:7-րդ դարի բյուզանդական կայսրեր
Կորնթոս

**Կորնթոս**(, , նաև՝ Կորինթոս), հին հունական պոլիս՝ ներկայումս քաղաք Հունաստանում, Իսթմոսյան միջանցքում, որը միացնում է Միջին Հունաստանը Պելոպոնեսի հետ։ Կորնթոսը գտնվում է մայրաքաղաք Աթենքից 78 կմ հարավ-արևմուտք։ Քաղաք Կորինթիա պրեֆեկտուրայի կենտրոնն է։

## Անվանում
Հիմնադրվել է 1818 թվականին հին հունական Կորնթոս քաղաք-պետության ավերակների մոտ և նրա անունով կոչվել *Կորնթոս*։ Ոմանք գտնում են, որ «Կորնթոս» անվանումն առաջացել է  ― «պսակ» բառից՝ «լեռան գագաթ» իմաստով։

## Աղբյուրներ

Կատեգորիա:Բյուզանդիայի քաղաքներ
Կատեգորիա:Հին Հունաստանի քաղաքներ
Կատեգորիա:Հունաստանի Միջերկրական ծովի նավահանգստային քաղաքներ
Կատեգորիա:Հունաստանի քաղաքներ
Կատեգորիա:Նոր Կտակարանի քաղաքներ